ddrg/super_eurlex huggingface dataset:
B.3

Dokumentatsioon tõendab, et taotleja suudab koostada asjakohaste töötajate koolitamisel kasutatavad dokumendid ning et need dokumendid on täpsed, ajakohased ning et nende keele- ja terminikasutus on dokumente kasutavatele töötajatele arusaadav.
(10)

Vaatlusalune toode on mittefossiilse päritoluga sünteesi ja/või hüdrogeenimise teel toodetud rasvhappe monoalküülestrid ja/või parafiinsed gaasiõlid (üldtuntud kui biodiislikütus), mis esinevad puhtal kujul või osana segust, mis sisaldab üle 20 massiprotsendi mittefossiilse päritoluga sünteesi ja/või hüdrogeenimise teel toodetud rasvhappe monoalküülestreid ja/või parafiinset gaasiõli (edaspidi „vaatlusalune toode“ või „biodiislikütus“), mis on pärit Ameerika Ühendriikidest ning on praegu klassifitseeritud CN-koodide ex 1516 20 98, ex 1518 00 91, ex 1518 00 99, ex 2710 19 43, ex 2710 19 46, ex 2710 19 47, ex 2710 20 11, ex 2710 20 15, ex 2710 20 17, ex 3824 90 97, ex 3826 00 10 ja ex 3826 00 90 alla.
(1)

Määruse (EÜ) nr 318/2006 artiklis 32 on sätestatud, et kõnealuse määruse artikli 1 lõike 1 punktides c, d ja g loetletud toodete maailmaturul kehtivate hindade ja ühenduse turul kehtivate hindade vahe võib katta eksporditoetusega.
Euroopa Liidu Teataja L 297 , 09/12/1995 Lk 0004 - 0004



Ühine Seisukoht, 4. detsember 1995, mille nõukogu on Euroopa Liidu lepingu artikli J.2 alusel määratlenud Jugoslaavia Liitvabariigi (Serbia ja Montenegro) ning Bosnia serblaste vastaste teatavate kaubanduspiirangute jätkuva peatamise suhtes (95/511/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit J.2, võttes arvesse ÜRO Julgeolekunõukogu poolt 22. novembril 1995 vastu võetud resolutsiooni nr 1022 (1995), ON MÄÄRATLENUD JÄRGMISE ÜHISE SEISUKOHA: Artikkel 1 Jugoslaavia Liitvabariigi (Serbia ja Montenegro) ja Bosnia serblaste suhtes kohaldatud majandus- ja finantssuhete piirangud peatatakse vastavalt ÜRO Julgeolekunõukogu 22. novembri 1995. aasta resolutsioonile nr 1022 (1995). Artikkel 2 Käesolev ühine seisukoht avaldatakse Euroopa Ühenduste Teatajas. Brüssel, 4. detsember 1995 Nõukogu nimel eesistuja J. Solana --------------------------------------------------
Official Journal L 227 , 22/09/1995 P. 0002 - 0002



ÜHINE SEISUKOHT, 19. september 1995, mille nõukogu on Euroopa Liidu lepingu artikli J.2 alusel määratlenud Jugoslaavia Liitvabariigi (Serbia ja Montenegro) vastaste teatavate kaubanduspiirangute jätkuva peatamise suhtes (95/378/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit J.2, võttes arvesse ÜRO Julgeolekunõukogu resolutsioone 943 (1994), 970 (1995), 988 (1995), 1003 (1995) ja 1015 (1995), mis on vastu võetud vastavalt 23. septembril 1994, 12. jaanuaril 1995, 21. aprillil 1995, 5. juulil 1995 ja 15. septembril 1995, ON MÄÄRATLENUD JÄRGMISE ÜHISE SEISUKOHA: Artikkel 1 Vastavalt ÜRO Julgeolekunõukogu resolutsioonidele 943 (1994), 970 (1995), 988 (1995), 1003 (1995) ja 1015 (1995), mis on vastu võetud vastavalt 23. septembril 1994, 12. jaanuaril 1995, 21. aprillil 1995, 5. juulil 1995 ja 15. septembril 1995, jätkatakse Jugoslaavia Liitvabariigi (Serbia ja Montenegro) vastaste teatavate kaubanduspiirangute peatamist. Artikkel 2 Käesolev ühine seisukoht avaldatakse Euroopa Ühenduste Teatajas. Brüssel, 19. september 1995 Nõukogu nimel eesistuja J. SOLANA
Euroopa Liidu Teataja L 227 , 22/09/1995 Lk 0003 - 0003



Ühine Seisukoht, 18. september 1995, mille nõukogu on määratlenud Euroopa Liidu lepingu artikli J.2 alusel pimestavate laserrelvade kohta (95/379/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit J.2, ON MÄÄRATLENUD JÄRGMISE ÜHISE SEISUKOHA: 1. Teatavate ülemääraseid kahjustusi tekitavate või valimatu toimega tavarelvade kasutuse keelustamist või piiramist käsitleva konventsiooni (edaspidi "1980. aasta konventsioon") läbivaatamise konverentsiga seoses toetavad liikmesriigid lisaks nõukogu 12. mai 1995. aasta otsuse 95/170/ÜVJP, mis käsitleb Euroopa Liidu lepingu artikli J.3 alusel võetud nõukogu ühismeedet jalaväemiinide kohta, [1] II jaotises sätestatud eesmärkidele aktiivselt 1980. aasta konventsiooni pimestavaid laserrelvi käsitleva lisaprotokolli vastuvõtmist, mis vastab humanitaarsetele püüdlustele vältida tarbetuid kannatusi, piiramata seejuures laserite õiguspärast kasutamist sõjaliseks otstarbeks. Euroopa Liidu liikmesriigid vaatavad põhjalikult läbi konverentsi lõpparuandes sisalduva ettepaneku, mille esitas valitsuste ekspertide rühm. 2. Käesolev ühine seisukoht vaadatakse uuesti läbi pärast 1980. aasta konventsiooni läbivaatamise konverentsi. 3. Käesolev ühine seisukoht avaldatakse Euroopa Ühenduste Teatajas. Brüssel, 18. september 1995 Nõukogu nimel eesistuja P. Solbes Mira [1] EÜT L 115, 22.5.1995, lk 1. --------------------------------------------------
Euroopa Liidu Teataja L 160 , 11/07/1995 Lk 0002 - 0002



Ühine Seisukoht, 7. juuli 1995, mille nõukogu on Euroopa Liidu lepingu artikli J.2 alusel määratlenud Jugoslaavia Liitvabariigi (Serbia ja Montenegro) vastaste teatavate kaubanduspiirangute jätkuva peatamise suhtes (95/254/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit J.2, võttes arvesse ÜRO Julgeolekunõukogu resolutsioone 943 (1994), 970 (1995), 988 (1995) ja 1003 (1995), mis on vastu võetud vastavalt 23. septembril 1994, 12. jaanuaril 1995, 21. aprillil 1995 ja 5. juulil 1995, ON MÄÄRATLENUD JÄRGMISE ÜHISE SEISUKOHA: Artikkel 1 Vastavalt ÜRO Julgeolekunõukogu resolutsioonidele 943 (1994), 970 (1995), 988 (1995) ja 1003 (1995), mis on vastu võetud vastavalt 23. septembril 1994, 12. jaanuaril 1995, 21. aprillil 1995 ja 5. juulil 1995, jätkatakse Jugoslaavia Liitvabariigi (Serbia ja Montenegro) vastaste teatavate kaubanduspiirangute peatamist. Artikkel 2 Käesolev ühine seisukoht avaldatakse Euroopa Ühenduste Teatajas. Brüssel, 7. juuli 1995 Nõukogu nimel eesistuja P. Solbes Mira --------------------------------------------------
Euroopa Liidu Teataja L 099 , 29/04/1995 Lk 0002 - 0002



Ühine Seisukoht, 28. aprill 1995, mille nõukogu on Euroopa Liidu lepingu artikli J.2 alusel määratlenud Jugoslaavia Liitvabariigi (Serbia ja Montenegro) vastaste teatavate kaubanduspiirangute jätkuva peatamise suhtes (95/150/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit J.2, võttes arvesse ÜRO Julgeolekunõukogu resolutsioone 943 (1994), 970 (1995) ja 988 (1995), mis on vastu võetud vastavalt 23. septembril 1994, 12. jaanuaril ja 21. aprillil 1995, ON MÄÄRATLENUD JÄRGMISE ÜHISE SEISUKOHA: Artikkel 1 Vastavalt ÜRO Julgeolekunõukogu resolutsioonidele 943 (1994), 970 (1995) ja 988 (1995), mis on vastu võetud vastavalt 23. septembril 1994, 12. jaanuaril ja 21. aprillil 1995, jätkatakse Jugoslaavia Liitvabariigi (Serbia ja Montenegro) vastaste teatavate kaubanduspiirangute peatamist. Artikkel 2 Käesolev ühine seisukoht avaldatakse Euroopa Ühenduste Teatajas. Brüssel, 28. aprill 1995 Nõukogu nimel eesistuja A. Juppé --------------------------------------------------
Ühine seisukoht,

20. november 1995,

mille nõukogu on määratlenud Euroopa Liidu lepingu artikli J.2 alusel Nigeeria kohta

(95/515/ÜVJP)

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit J.2,

ON MÄÄRATLENUD JÄRGMISE ÜHISE SEISUKOHA:

1. Euroopa Liit mõistab sügavalt hukka 10. novembril toimunud Ken Saro-Wiwa ja tema kaheksa kaaskohtualuse hukkamise. See oli selge näide, et Nigeeria ei suuda täita inimõigustega seotud kohustust, mis tuleneb mitmest rahvusvahelisest dokumendist, mille osaline Nigeeria on.

2. Euroopa Liit mõistab hukka sõjaväelise režiimi toimepandud inimõiguste rikkumised, kaasa arvatud surmanuhtlus ja karmid vanglakaristused, mida on rakendatud pärast asjatundmatut kohtumõistmist ja kõrgema astme kohtu poole pöördumise võimalust tagamata. Sellega seoses väljendab ta erilist muret poliitikategelaste kohtumõistmiseta vahi all hoidmise ja habeas corpus-põhimõtte rikkumise tõttu.

3. Euroopa Liit väljendab veelkord oma suurt muret seoses 1993. aasta juunis toimunud vabadeks ja ausateks tunnistatud valimiste tulemuste tühistamisega ja seejärel uue sõjaväelise diktatuuri kehtestamisega. Euroopa Liit märgib, et sõjaväeline režiim peab veel veenvalt näitama, et ta kavatseb taastada demokraatliku tsiviilvalitsuse usutava ja lühikese tähtaja jooksul, ning:

a) kinnitab veel kord järgmisi 1993. aastal vastuvõetud meetmeid:

- sõjalise koostöö peatamine,

- viisapiirangud sõjaväelastele või julgeolekustruktuuride liikmetele ja nende pereliikmetele,

- sõjaväesüsteemi kuuluvate isikute visiitide peatamine,

- kõikide Nigeeria diplomaatiliste esinduste sõjaväelise personali liikumise piiramine,

- Nigeeria sõjaväelaste koolituskursuste tühistamine,

- kõikide Nigeeriaga seotud kõrgetasemeliste visiitide peatamine, mis ei ole hädavajalikud;

b) kehtestab järgmised lisameetmed:

i) viisapiirangud ajutise juhtnõukogu ja liitriigi täitevnõukogu liikmetele ning nende pereliikmetele,

ii) relvade, laskemoona ja sõjavarustuse embargo [1].

4. Arengukoostöö Nigeeriaga peatatakse. Erandeid võidakse teha inimõigusi ja demokraatiat toetavatele projektidele ja programmidele, samuti neile, mis on keskendunud vaesuse vähendamisele ja eelkõige elanikkonna kõige vaesema osa põhivajaduste rahuldamisele tsiviilvõimude ja valitsusväliste organisatsioonide kaudu toimuva detsentraliseeritud koostöö raames.

5. Käesoleva ühise seisukoha rakendamist jälgib nõukogu, kellele eesistujariik ja komisjon annavad korrapäraselt aru; ühine seisukoht vaadatakse läbi olenevalt sündmuste arengust Nigeerias. Kaalutakse täiendavate meetmete võtmist.

6. Käesolev ühine seisukoht jõustub 20. novembril 1995.

7. Käesolev ühine seisukoht avaldatakse Euroopa Ühenduste Teatajas.

Brüssel, 20. november 1995

Nõukogu nimel

eesistuja

J. Solana

[1] Eespool osutatud embargo hõlmab taparelvi ja nende laskemoona, relvaplatvorme, muid platvorme ja lisavarustust. Samuti hõlmab embargo sõjatehnika varuosi, remonti, hooldust ja siiret. Käesolev ühine seisukoht ei mõjuta lepinguid, mis on sõlmitud enne embargo jõustumist.

--------------------------------------------------
Ühine seisukoht,

2. oktoober 1995,

mille nõukogu on määratlenud Euroopa Liidu lepingu artikli J.2 alusel Angola kohta

(95/413/ÜVJP)

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit J.2,

ON MÄÄRATLENUD JÄRGMISE ÜHISE SEISUKOHA:

A. Euroopa Liit püstitab Angola suhtes järgmised eesmärgid:

1) toetada Lusaka protokolli, Bicesse "acordos de paz" ja asjaomaste ÜRO julgeolekunõukogu resolutsioonide tõhusat rakendamist;

2) toetada Ühinenud Rahvaste Organisatsiooni peasekretäri eriesindaja ja vaatlejakolmiku tegevust;

3) kiirendada Lusaka protokollis sisalduvate kokkulepete ning pärast käesoleva dokumendi allakirjutamist Angola valitsuse ja UNITA vahel sõlmitud kokkulepete rakendamist lepinguosaliste ja UNAVEMi poolt;

4) toetada Angola Vabariigi presidendi ja UNITA presidendi vahel viimastel kohtumistel alustatud dialoogi, mis on märkimisväärne samm rahuprotsessi tugevdamiseks vajaliku usaldusliku õhkkonna tekke suunas. See peaks võimaldama luua kõikide angolalaste rahuliku kooseksisteerimise raamistiku, mis põhineb demokraatlikel põhimõtetel, õigusriigil, õiglusel ja inimõiguste igakülgsel austamisel;

5) toetada rahvusvahelise üldsuse kooskõlastatud püüdlusi Angola ülesehitamiseks rahuprotsessi raames.

B. Nende eesmärkide edendamiseks, tervitades 25. ja 26. septembril 1995 Brüsselis toimunud UNDP ümarlaua positiivseid tulemusi, millele Euroopa Liit on suurel määral kaasa aidanud, on Euroopa Liit valmis:

1) abistama Angola valitsust demokraatia tugevdamise ja õigusriigi rajamise eesmärgi saavutamisel;

2) jätkuvalt osalema jõupingutustes, mille eesmärk on leevendada pagulaste ja ümberasustatud isikute kannatusi ning kiirendada nende sotsiaalset ja majanduslikku taasintegreerimist.

3) kaasa aitama demobiliseeritud sõdurite sotsiaalse taasintegreerimise püüdlustele, sealhulgas Angola ja Ühinenud Rahvaste Organisatsiooni vastavatele püüdlustele;

4) abistama UNAVEM III, osaledes ÜRO peasekretäri 1995. aasta juulikuu aruandes ettepandud inimõiguste järelevalveüksuse tugevdamises;

5) osalema demineerimistoimingutes, sealhulgas jalaväemiinide suhtes võetud ühismeetme raames; [1]

6) osalema Angola ja rahvusvahelise üldsuse algatustes, mille eesmärk on rahvusliku leppimise saavutamine, stabiilse olukorra taastamine ja maa ülesehitamine.

C. Nõukogu ja komisjon, kumbki tegutsedes oma pädevuse piires, võtavad käesoleva ühise seisukoha rakendamiseks vajalikke meetmeid.

Nõukogu pädevad töörühmad tagavad käesoleva ühise seisukoha järelevalve.

D. Käesolev ühine seisukoht avaldatakse Euroopa Ühenduste Teatajas.

Luxembourg, 2. oktoober 1995

Nõukogu nimel

eesistuja

J. Solana

[1] Nõukogu 12. mai 1995. aasta otsus 95/170/ÜVJP, mis käsitleb Euroopa Liidu lepingu artikli J.3 alusel vastu võetud ühismeedet jalaväemiinide kohta (EÜT L 115, 22.5.1995, lk 1).

--------------------------------------------------
Euroopa Liidu Teataja L 328 , 18/12/1996 Lk 0005 - 0005



Ühine Seisukoht, 9. detsember 1996, mille nõukogu on määratlenud Euroopa Liidu lepingu artikli J.2 alusel ja mis käsitleb Jugoslaavia Liitvabariigi (Serbia ja Montenegro), Horvaatia Vabariigis asuva ÜRO kaitsealuse tsooni ning Bosnia ja Hertsegoviina Vabariigis asuvate Bosnia serblaste kontrolli all olevate alade suhtes kehtinud majandus- ja finantssuhete piirangute lõpetamist (96/708/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit J.2, võttes arvesse ÜRO Julgeolekunõukogu resolutsiooni 1022 (1995) lõiget 4 ja resolutsiooni 1074 (1996) lõiget 2, ON MÄÄRATLENUD JÄRGMISE ÜHISE SEISUKOHA: Artikkel 1 ÜRO Julgeolekunõukogu resolutsioonide 757 (1992), 787 (1992), 820 (1993), 942 (1994), 943 (1994), 988 (1995), 992 (1995), 1003 (1995) ja 1015 (1995) alusel võetud asjaomased piiravad meetmed endise Jugoslaavia suhtes tunnistatakse kehtetuks. Artikkel 2 Käesolev ühine seisukoht avaldatakse Euroopa Ühenduste Teatajas. Brüssel, 9. detsember 1996 Nõukogu nimel eesistuja B. Howlin --------------------------------------------------
Ühismeede,

22. november 1996,

nõukogu poolt Euroopa Liidu lepingu artiklite J.3 ja K.3 alusel vastuvõetud meetmete kohta, mis on võetud kaitseks kolmanda riigi vastuvõetud õigusaktide ja nendel õigusaktidel põhinevate või neist tulenevate meetmete eksterritoriaalse kohaldamise mõju eest

(96/668/ÜVJP)

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit J.3 ja artikli K.3 lõike 2 punkti b,

pidades silmas 21. ja 22. juunil Euroopa Ülemkogu Firenze kohtumisel antud üldisi suuniseid

ning arvestades, et:

kolmandad riigid on kehtestanud teatavad seadused, määrused ja muud õigusaktid, mille sihiks on reguleerida Euroopa Liidu liikmesriigi jurisdiktsiooni alla kuuluvate füüsiliste ja juriidiliste isikute tegevust;

nende seaduste, määruste ja muude õigusaktide eksterritoriaalse kohaldamisega rikutakse rahvusvahelist õigust;

need seadused, sealhulgas määrused ja muud õigusaktid, ja neil põhinevad või nendest tulenevad meetmed mõjutavad või võivad tõenäoliselt mõjutada kehtivat õiguskorda ja kahjustavad Euroopa Liidu huve ning nimetatud füüsiliste ja juriidiliste isikute huve;

nõukogu on vastu võtnud määruse (EÜ) nr 2271/96, [1] et kaitsta ühenduse huve ning Euroopa Ühenduse asutamislepingu alusel oma õigusi kasutavate füüsiliste ja juriidiliste isikute huve;

selles erandolukorras peaksid liikmesriigid võtma vajalikud meetmed nimetatud füüsiliste ja juriidiliste isikute huvide kaitse tagamiseks niivõrd, kuivõrd selline kaitse ei ole ette nähtud määrusega (EÜ) nr 2271/96;

käesolev ühismeede ja määrus (EÜ) nr 2271/96 moodustavad koos ühtse süsteemi, mis hõlmab ühendust ja liikmesriike vastavalt igaühe volitustele,

ON VASTU VÕTNUD JÄRGMISE ÜHISMEETME:

Artikkel 1

Iga liikmesriik võtab meetmed, mida ta peab vajalikuks iga määruse (EÜ) nr 2271/96 artiklis 11 nimetatud ja määruse (EÜ) nr 2271/96 lisas esitatud seaduste, sealhulgas määruste ja muude õigusaktide ning nendel põhinevate või neist tulenevate meetmete eksterritoriaalsest kohaldamisest mõjutatud isikute huvide kaitsmiseks niivõrd, kuivõrd need huvid ei ole kaitstud vastavalt sellele määrusele.

Artikkel 2

Käesolev ühismeede jõustub selle vastuvõtmise päeval.

Artikkel 3

Käesolev ühismeede avaldatakse Euroopa Ühenduste Teatajas.

Brüssel, 22. november 1996

Nõukogu nimel

eesistuja

S. Barrett

[1] EÜT L 309, 29.11.1996, lk 1.

--------------------------------------------------
Official Journal L 168 , 06/07/1996 P. 0002 - 0002



ÜHINE SEISUKOHT, 25. juuni 1996, mille nõukogu on määratlenud Euroopa Liidu lepingu artikli J.2 alusel Ida-Timori kohta (96/407/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit J.2, ON MÄÄRATLENUD JÄRGMISE ÜHISE SEISUKOHA: Artikkel 1 Euroopa Liit, viidates oma eelnevatele avaldustele Ida-Timoris kujunenud olukorra kohta, kavatseb saavutada järgmisi eesmärke: 1. aidata dialoogi kaudu kaasa Ida-Timori küsimuse õiglase, tervikliku ja rahvusvaheliselt heakskiidetava lahenduse saavutamisele, mis võtaks igakülgselt arvesse Timori rahva huve ja õigustatud ootusi kooskõlas rahvusvahelise õigusega; 2. parandada inimõiguste austamise olukorda Ida-Timori territooriumil. Artikkel 2 Artiklis 1 nimetatud eesmärkide saavutamiseks Euroopa Liit: 1. toetab Ühinenud Rahvaste Organisatsiooni raames võetud meetmeid, mis võivad kaasa aidata kõnealuse probleemi lahendamisele; 2. toetab eelkõige Ühinenud Rahvaste Organisatsiooni peasekretäri egiidi all toimuvaid läbirääkimisi artikli 1 punktis 1 nimetatud lahenduse leidmiseks, mille tõhusa edenemise teel on jätkuvalt suuri takistusi; 3. soovitab kõnealuse dialoogi raames jätkata Timori-siseseid kohtumisi ÜRO egiidi all; 4. kutsub Indoneesia valitsust vastu võtma tõhusaid meetmeid inimõiguste olukorra märkimisväärseks parandamiseks Ida-Timoris, eelkõige rakendades täielikult ÜRO inimõiguste komisjoni sellekohaseid otsuseid; 5. toetab kõiki asjakohaseid toiminguid, mille eesmärk on üldiselt tugevdada inimõiguste austamist Ida-Timoris ja oluliselt parandada sealse rahva olukorda Euroopa Liidu käsutuses olevate vahendite ja valitsusväliste organisatsioonide tegevuse toetamise kaudu. Artikkel 3 Nõukogu vastutab käesoleva ühise seisukoha täitmise järelevalve eest. Artikkel 4 Käesolev ühine seisukoht jõustub selle vastuvõtmise päeval. Artikkel 5 Käesolev ühine seisukoht avaldatakse Euroopa Ühenduste Teatajas. Luxembourg, 25. juuni 1996 Nõukogu nimel eesistuja M. PINTO
Ühine Seisukoht,

25. juuni 1996,

mille nõukogu on määratlenud Euroopa Liidu lepingu artikli J.2 alusel bakterioloogiliste (bioloogiliste) ja toksiliste relvade väljatöötamise, tootmise ja ladustamise keelustamise ning nende hävitamise konventsiooni (BTWC) läbivaatamise neljanda konverentsi ettevalmistamise kohta

(96/408/ÜVJP)

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit J.2,

ON MÄÄRATLENUD JÄRGMISE ÜHISE SEISUKOHA:

Artikkel 1

Käesoleva ühise seisukoha eesmärk on tugevdada bakterioloogiliste (bioloogiliste) ja toksiliste relvade leviku tõkestamise rahvusvahelise süsteemi nõuete täitmist, edendades bakterioloogiliste (bioloogiliste) ja toksiliste relvade väljatöötamise, tootmise ja ladustamise keelustamise ning nende hävitamise konventsiooni (BTWC) ülemaailmset kohaldamist ja lõpetada edukalt läbirääkimised BTWC tugevdamiseks õiguslikult siduva ja tõhusa järelevalvemenetluse abil.

Artikkel 2

1. Artiklis 1 nimetatud eesmärkide saavutamiseks edendavad liikmesriigid BTWC läbivaatamise neljanda konverentsi ettevalmistamise ja toimumise ajal aktiivselt BTWC osalisriikide erikonverentsil (Genf, 19.–30. september 1994) loodud ajutise töörühma tegevust, mis loodi eesmärgiga arutada asjakohaseid meetmeid, sealhulgas kontrollimeetmed, ning koostada ettepanekud konventsiooni tugevdamiseks, mis sisalduksid sellises õiguslikult siduvas dokumendis, mis esitatakse läbivaatamiseks osalisriikidele.

2. Liikmesriigid püüavad ajutise töörühma ja läbivaatamise konverentsi raames saavutada võimalikult suurt edu kontrollimeetmete vallas. Läbivaatamise konverentsil püüavad nad eelkõige:

- kinnitada ajutise töörühma seni saavutatud tähtsamad tulemused,

- võtta vastu otsuse hoogustada ajutise töörühma tegevust, et lõpetada BTWC kontrolliprotokolli käsitlevad läbirääkimised võimalikult kiiresti enne järgmist BTWC osalisriikide erikonverentsi, mis peab toimuma hiljemalt 1998. aasta keskel. Sellega seoses tuleks oluliselt suurendada aastatel 1997 ja 1998 BTWC tööks ettenähtud aega, olenemata muudest rahvusvahelise desarmeerimiskava prioriteetidest.

Artikkel 3

Artiklites 1 ja 2 sätestatud eesmärkide saavutamiseks võetud meetmed on järgmised:

- Euroopa Liidu lepingu artikli J.5 lõike 3 tingimuste kohased eesistujariigi demaršid osalisriikide suhtes,

- Euroopa Liidu lepingu artikli J.5 lõike 3 tingimuste kohased eesistujariigi demaršid riikide suhtes, kes ei ole veel BTWC-le alla kirjutanud ja riikide suhtes, kes on konventsioonile alla kirjutanud, kuid ei ole seda veel ratifitseerinud, et edendada BTWC ülemaailmset kohaldamist.

Artikkel 4

Käesolev ühine seisukoht jõustub selle vastuvõtmise päeval.

Käesolev ühine seisukoht avaldatakse Euroopa Ühenduste Teatajas.

Luxembourg, 25. juuni 1996

Nõukogu nimel

eesistuja

M. Pinto

--------------------------------------------------
Euroopa Liidu Teataja L 081 , 21/03/1997 Lk 0001 - 0002



Ühine seisukoht, 17. märts 1997, mille nõukogu on Euroopa Liidu lepingu artikli J.2 alusel määratlenud Mostari sündmuste käigus 10. veebruaril 1997. aastal vägivallaakte toime pannud isikute suhtes rakendatavate piiravate meetmete kohta (97/193/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit J.2, ning arvestades, et: Euroopa Liit on võtnud eesmärgiks rakendada Mostari kogukondade lepituse ja koostöö poliitikat ja tugevdada liitvabariiki; nõukogu leiab, et Mostaris 10. veebruaril 1997 aset leidnud sündmused ohustavad kõnealuse poliitika elluviimist; sellega seoses peab nõukogu asjakohaseks järgida Sarajevo kõrge esindaja büroo soovitusi, mille kohaselt isikutel, kes on kindlaks tehtud kui eespool nimetatud sündmuste käigus aset leidnud vägivallaaktide toimepanijad, tuleks keelata reisida Euroopa riikidesse ja ülemeremaadesse, ON MÄÄRATLENUD JÄRGMISE ÜHISE SEISUKOHA: 1. Lisas loetletud isikutest teatatakse eesmärgiga mitte lubada neid liikmesriikide territooriumile. Nimekirja ajakohastatakse täiendava uurimise ja kohtumenetluse tulemuste põhjal. 2. Liikmesriigid võtavad vajalikke meetmeid, et jõustada punkti 1 sätted alates käesoleva ühise seisukoha määratlemisest. 3. Käesolev ühine seisukoht avaldatakse Euroopa Ühenduste Teatajas. Brüssel, 17. märts 1997 Nõukogu nimel eesistuja G. Zalm -------------------------------------------------- LISA PUNKTIS 1 OSUTATUD ISIKUTE NIMEKIRI HRKAC Ivan PLANINIC Zeljko PERIC Bozo --------------------------------------------------